На основу члана 44. став 2. Закона о култури („Службени гласник Републике Србије“, број 72/09, 13/16, 30/16 - испр., 6/20, 47/21 и 78/21 ), члана 37. став 1. тачка 20) Статута Града Ниша ("Службени лист Града Ниша", број 88/08, 143/16 и 18/19) и члана 15. став 2. Одлуке о оснивању Галерије савремене ликовне уметности Ниш ("Службени лист Града Ниша", број 80/13 – пречишћен текст, 115/16, 99/20 и 85/21),

 Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Измене и допуне Програма рада Галерије савремене ликовне уметности Ниш за 2022. годину, број 190, који је донео Управни одбор ове установе, на седници одржаној 06.05.2022.године.

 II Измене и допуне Програма рада Галерије савремене ликовне уметности Ниш за 2022. годину реализоваће се у складу са Финансијским планом ове установе за 2022. годину.

 III Решење доставити Галерији савремене ликовне уметности Ниш, Градској управи за друштвене делатности и Градској управи за финансије.

Број:

У Нишу,

**СКУПШТИНА ГРАДА НИША**

Председник

 др Бобан Џунић

***О б р а з л о ж е њ е***

 На основу члана 44. став 1. тачка 5) Закона о култури („Службени гласник Републике Србије“, број 72/09, 13/16, 30/16- испр., 6/20, 47/21 и 78/21), члана 15. Одлуке о оснивању Галерије савремене ликовне уметности Ниш („Службени лист Града Ниша", број 80/13 – пречишћен текст, 115/16, 99/20 и 85/21) и члана 38. став 1. тачка 5) Статута Галерије савремене ликовне уметности Ниш, управни одбор Галерије савремене ликовне уметности Ниш, на седници одржаној 06.05.2022. године, донео је Измене и допуне Програма рада Галерије савремене ликовне уметности Ниш за 2022. годину, број 190, и доставио га Градској управи за друштвене делатности на даљу надлежност.

Предложене измене и допуне Програма Галерије савремене ликовне уметности Ниш за 2022. годину односе се на то да се у 2022. години неће одржати изложба „Ликовна колонија Сићево“, јер је Управни одбор Установе одлучио да се изложба „Ликовна колонија Сићево“ организује бијенално. Уместо ове изложбе, у Павиљону у Тврђави, одржаће се изложба „Лубарда – једна прича“, у другом термину.

Такође, мења се и темин изложбе „Миљан Недељковић, фотографије“.

У осталом делу, Програм рада Галерије савремене ликовне уметности Ниш за 2022. годину остаје непромењен.

За реализацију предложеног акта није потребно ангажовање додатних финансијских средстава из буџета Града Ниша.

Имајући у виду да су Измене и допуне Програма рада Галерије савремене ликовне уметности Ниш за 2022. годину сачињене у складу са законом, прописима Града и циљевима оснивања Установе, Градска управа за друштвене делатности је израдила нацрт Решења о давању сагласности на Измене и допуне Програма рада Галерије савремене ликовне уметности Ниш за 2022. годину, као у диспозитиву.

вршилац дужности начелника

 Градске управе за друштвене делатности

Павлина Михајленко